Rikanda
Rikanda (arī Rikarde, augštecē — Ērģeme) ir Sedas labā krasta pieteka Valkas novada Ērģemes un Valkas pagastos. Sākas kā novadgrāvis pie Omuļiem, tek dienvidaustrumu virzienā. Upes baseins atrodas Ērģemes paugurainē, tajā daudz mežu. Gultne visā garumā regulēta, taisnota. Lielākās pietekas ir Pudžurga (5 km), Oļupe (5 km; labās), Žukupe (8 km; kreisā). Lielākās apdzīvotās vietas krastos ir Ērģeme un Omuļi. Upi šķērso autoceļš P22.